Nafarroako Parlamentuko Mahaiak, 2022ko urtarrilaren 10ean egindako bilkuran, Eledunen Batzarrari entzun ondoren, erabaki hau hartu zuen, besteak beste:
1. Izapidetzeko onartzea Marta Álvarez Alonso andreak aurkezturiko galdera, 2019-2023 aldirako Nafarroako Gizarte Zerbitzuen Plan Estrategikoarekin zerikusia duten azpiegituren 2021erako plangintzari buruzkoa.
2. Nafarroako Parlamentuko Aldizkari Ofizialean argitara dadin agintzea.
3. Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.
Iruñean, 2022ko urtarrilaren 10ean
Lehen lehendakariordea: María Inmaculada Jurío Macaya
GALDERAREN TESTUA
Nafarroako Gorteetako kide den eta Navarra Suma (NA+) talde parlamentarioari atxikita dagoen Marta Álvarez Alonso andreak, Legebiltzarreko Erregelamenduko 188. artikuluan eta hurrengoetan ezartzen denaren babesean, galdera hau aurkezten du, idatziz erantzun dakion:
2021eko abenduaren 15eko Nafarroako Gobernuaren erabakiari dagokionez, zeinaren bidez 2021eko ekitaldirako zabalagotzen baita 2019-2023 aldirako Nafarroako Gizarte Zerbitzuen Plan Estrategikoarekin zerikusia duten azpiegituren plangintza, honako hau eskatzen da:
1. Erabaki horretan aurreikusitako bi azpiegituretako bakoitzerako:
a) Planeko zer ildo estrategikorekin lerrokatzen da?
b) Zergatik aukeratu da hori, eta ez antzeko beste batzuk?
2. Halaber, horietako bakoitzerako, eskatzen dira hasierako aurrekontua eta aurrekontu exekutatua, bai eta ordaintzeko erabili den aurrekontu-partida ere.
Iruñean, 2021eko abenduaren 21ean
Foru parlamentaria: Marta Álvarez Alonso

